HMS Hood (51)

Το HMS Hood (Χουντ) ήταν  καταδρομικό πολεμικό πλοίο του Βρετανικού Βασιλικού Ναυτικού που κατασκευάστηκε -(το πρώτο από τέσσερα Admiral-class καταδρομικά που είχαν προγραμματιστεί να κατασκευαστούν) κατά τη διάρκεια του Α Παγκοσμίου Πολέμου. Βυθίστηκε από γερμανικά πυρά του θωρηκτού Βίσμαρκ κατά τη διάρκεια του  Β΄ Παγκοσμίου Πολέμου. 
Παρά την εμφάνιση νεότερων και πιο σύγχρονων πλοίων, το Hood παρέμεινε το μεγαλύτερο πολεμικό πλοίο στον κόσμο για 20 χρόνια μετά την έναρξη των καθηκόντων του ενώ το κύρος του αποτυπώθηκε στο παρατσούκλι, "The Mighty Hood" (Το Πανίσχυρο Hood).

Ήταν ήδη υπό κατασκευή, όταν έγινε η Μάχη της Γιούτλανδης στα μέσα του 1916, και σε αυτή η μάχη αποκαλύφθηκαν σοβαρά ελαττώματα στο σχεδιασμό, παρά τις δραστικές αλλαγές στην σχεδίαση που έγιναν τέσσερα χρόνια πριν την ολοκλήρωση της κατασκευής του. Για το λόγο αυτό ήταν το μόνο πλοίο της κατηγορίας του που ολοκληρώθηκε, καθώς το Βρετανικό Ναυαρχείο αποφάσισε ότι θα ήταν προτιμότερο να ξεκινήσει με ένα νέο σχέδιο πάνω σε επιτυχημένα καταδρομικά, έχοντας ως αποτέλεσμα την κατηγορία πλοίων G-3 τα οποία δεν κατασκευάστηκαν ποτέ. 
To Hood συμμετείχε σε αρκετές ασκήσεις επίδειξης σημαίας από την ανάληψη των καθηκόντων του το 1920 ως την έναρξης του πολέμου το 1939, συμπεριλαμβανομένων ασκήσεων εκπαίδευσης στη Μεσόγειο Θάλασσα και του περίπλου της Γης με τη Μοίρα Ειδικών Υπηρεσιών το 1923 και το 1924. Επίσης ήταν αποσπασμένο στον Μεσογειακό Στόλο κατά το ξέσπασμα του Δεύτερου Ιταλο-Αιθιοπικού Πολέμου. Όταν ξέσπασε ο Ισπανικός εμφύλιος πόλεμος, το Hood ανατέθηκε επίσημα στον Μεσογειακό Στόλο μέχρι το 1939 όπου επέστρεψε στη Βρετανία για μια γενική επισκευή. Μέχρι εκείνη τη στιγμή, η τεχνολογική πρόοδος στο ναυτικό πυροβολικό είχε μειώσει τη αποτελεσματικότητά του. Έτσι, προγραμματίστηκε σημαντική ανακατασκευή το 1941 για να διορθωθούν αυτά τα ζητήματα, όμως, το ξέσπασμα του Β΄ Παγκοσμίου Πολέμου τον Σεπτέμβριο του 1939 ανάγκασε το πλοίο να επιστρέψει στις πολεμικές επιχειρήσεις χωρίς να υλοποιηθούν οι αναβαθμίσεις.

Όταν κηρύχθηκε ο πόλεμος με τη Γερμανία, το Hood δρούσε στην περιοχή γύρω από την Ισλανδία και πέρασε τους επόμενους μήνες κυνηγώντας γερμανικά σκάφη που εμπόδιζαν τις θαλάσσιες μεταφορές μεταξύ Ισλανδίας και Νορβηγικής Θάλασσας. Μετά από μια σύντομη επισκευή του συστήματος πρόωσης, απέπλευσε ως ναυαρχίδα της Δύναμης H και συμμετείχε στην καταστροφή του γαλλικού στόλου στο Mers-el-Kebir . Όταν έπαψε να είναι ναυαρχίδα της Δύναμης H, το Hood εστάλη στο Scapa Flow και έδρασε στην περιοχή ως συνοδός σε κονβόι πλοίων ενώ αργότερα ως άμυνα ενάντια σε πιθανό Γερμανικό στόλο εισβολής.
Τον Μάιο του 1941, το Hood και το θωρηκτό Prince of Wales διατάχθηκαν να αναχαιτίσουν το γερμανικό καταδρομικό Μπίσμαρκ και το βαρύ καταδρομικό Prinz Eugen, που ταξίδευαν προς τον Ατλαντικό όπου επρόκειτο να επιτεθούν σε νηοπομπές. Στις 24 Μαΐου 1941, στη Μάχη του Στενού της Δανίας, το Hood χτυπήθηκε νωρίς από πολλά γερμανικά βλήματα, εξερράγη και βυθίστηκε μέσα σε 3 λεπτά, έχοντας ως αποτέλεσμα  την διάσωση μόνο τριών μελών του πληρώματος από τα 1418 σε σύνολο. Λόγω του ότι το πλοίο ήταν "αήττητο" στα μάτια του κόσμου, η απώλειά του επηρέασε το ηθικό των Βρετανών.

Το Βασιλικό Ναυτικό διεξήγαγε δύο έρευνες για τους λόγους της γρήγορης βύθισης του πλοίου. Η πρώτη, πραγματοποιήθηκε αμέσως μετά την απώλεια και κατέληξε στο συμπέρασμα ότι εξεράγει μια αποθήκη πυρομαχικών προς την πρύμνη του πλοίου όταν μία οβίδα του Μπίσμαρκ διαπέρασε την θωράκισή του. Μια δεύτερη έρευνα πραγματοποιήθηκε μετά από καταγγελίες ότι η πρώτη έρευνα δεν κατάφερε να εξετάσει εναλλακτικές εξηγήσεις, όπως η έκρηξη των τορπιλών του πλοίου. Η δεύτερη έρευνα ήταν πιο πλήρης από την πρώτη και κατέληξε στο ίδιο πόρισμα. Παρά την επίσημη εξήγηση, ορισμένοι ιστορικοί συνέχισαν να πιστεύουν ότι οι τορπίλες προκάλεσαν την απώλεια του πλοίου, ενώ άλλοι πρότειναν μια τυχαία έκρηξη μέσα σε έναν από τους πυργίσκους πυροβόλων όπλων του πλοίου που έφτασε μέχρι την αποθήκη. Άλλοι ιστορικοί έχουν επικεντρωθεί στο ότι αιτία της έκρηξης ήταν η αποθήκη. Η ανακάλυψη του ναυαγίου του πλοίου το 2001 επιβεβαίωσε το συμπέρασμα και των δύο ερευνών, αν και ο ακριβής λόγος έκρηξης των αποθηκών είναι πιθανό να παραμείνει άγνωστος καθώς το συγκεκριμένο σημείο του πλοίου καταστράφηκε από την έκρηξη.

Σχεδιασμός και περιγραφή 

Τα καταδρομικά κλάσης Admiral σχεδιάστηκαν για την αντιμετώπιση των Γερμανικών καταδρομικών κλάσης Mackensen  τα οποία αναφέρθηκε ότι είναι βαρύτερα οπλισμένα και πιο θωρακισμένα από τα τελευταία βρετανικά καταδρομικά των κλάσεων Renown και Courageous. Ο σχεδιασμός αναθεωρήθηκε μετά τη μάχη του Γιουτλάνδη για να ενσωματώσει βαρύτερη πανοπλία και τα τέσσερα πλοία παραδόθηκαν. Μόνο το Hood ολοκληρώθηκε, επειδή τα πλοία ήταν πολύ ακριβά και απαιτούσαν εργασία και υλικό που θα μπορούσε να χρησιμοποιηθεί καλύτερα για την κατασκευή εμπορικών πλοίων που χρειάζονταν για να αντικαταστήσουν εκείνα που χάθηκαν στη γερμανική εκστρατεία των υποβρυχίων (U-boat) . 

Το Hood ήταν σημαντικά μεγαλύτερο από τους προκατόχους του της κλάσης Renown. Όταν ολοκληρώθηκε, είχε συνολικό μήκος 860 πόδια και 7 ίντσες (262,3 μ), μέγιστo πλάτος 104 πόδια και 2 ίντσες (31,8 μ), και βύθισμα 32 πόδια (9,8 μ) σε πλήρες φορτίο. Το πλοίο ήταν 110 πόδια (33,5 μ) μακρύτερο και 14 πόδια (4,3 μ) πλατύτερο από τα παλαιότερα πλοία. Το εκτοπίσμα ήταν 42.670 αυτοκρατορικούς τόνους (43,350 t) έμφορτο και 46,680 αυτοκρατορικούς τόνους (47,430 t) σε πλήρη εκτόπισμα, πάνω από 13,100 αυτοκρατορικούς τόνους (13,210 t) βαρύτερο από τα παλαιότερα πλοία. Το πλοίο είχε πλήρη διπλό πάτο . Ο Hood είχε μετακεντρικό ύψος 4,2 πόδια (1,3 μ) σε πλήρη εκτόπισμα,  που ελαχιστοποιούσε την απώλεια κάντρου βάρους το έκανε μία σταθερή πλατφόρμα όπλων.

Η πρόσθετη θωράκιση που προστέθηκε κατά την κατασκευή αύξησε το βύθισμά του κατά περίπου 4 πόδια (1,2 μ) σε πλήρη φορτίο, και μείωσε το ύψος της πλευράς του πλοίου μεταξύ της γραμμής νερού και του καταστρώματος με αποτέλεσμα σε πλήρη ταχύτητα, ή σε ταραγμένη θάλασσα, το νερό να περνάει πάνω από το κατάστρωμα της πρύμης και συχνά να μπαίνει μπήκε στην αίθουσα αξιωματικών μέσω των θυρίδων εξαερισμού.  Αυτό το χαρακτηριστικό του χάρισε το παρατσούκλι "το μεγαλύτερο υποβρύχιο στο Ναυτικό".  Η επίμονη υγρασία, σε συνδυασμό με τον κακό αερισμό του πλοίου, ενοχοποιήθηκε για την υψηλή συχνότητα φυματίωσης στο πλήρωμα του πλοίου.  Ο αριθμός του πληρώματος διέφερε αρκετά κατά την διαρκεια της καριέρα του. Το 1919, είχε 1433 άνδρες ως ναυαρχίδα μοίρας. Το 1934, είχε 81 αξιωματικούς και 1244 άνδρες. 

Το σύστημα πρόωσης αποτελείται από 24 λέβητες Yarrow , συνδεδεμένους με ατμοστρόβιλους με κινητήρα Brown-Curtis που οδηγούν τέσσερις προπέλες. Οι στρόβιλοι του καταδρομικού σχεδιάστηκαν για να παράγουν 144,000 ίππους (107,000 kW), το οποίο θα κινούσε το πλοίο με 31 κόμβους (57 χλμ/ω, 36 μ.α.ο.) αλλά κατά τη διάρκεια των θαλασσίων δοκιμές το 1920,οι μηχανές του Hood απέδωσαν 151,280 ίππους (112,810 kW), που του επέτρεψε να φτάσει τους 32,07 κόμβους (59,39 χλμ/ω, 36,91 μ.α.ο.). Μετέφερε περίπου 3,895 αυτοκρατορικούς τόνους (3,958 t) μαζούτ,  οι οποίοι του έδιναν ακτίνα δράσης 7,500 ναυτικά μίλια (13,900 χλμ, 8,600 mi) με ταχύτητα 14 κόμβους (26 χλμ/ω, 16 μ.α.ο.

Οπλισμός 

Το Hood ήταν οπλισμένο με οκτώ πυροβόλα 15 ιντσών (381 mm) 42 διαμέτρημάτων BL Mk I σε υδραυλικά κινούμενους δίδυμους πυργίσκους. Τα πυροβόλα είχαν ανύψωση από −5 °  ως και  +30 °. Στην μέγιστη ανύψωση μπορούσαν να εκτοξεύσουν βλήμα 1.920 λιβρών (870 kg) σε απόσταση 30,180 γιάρδες (27,600 μ).Οι πυργίσκοι αυτοί ονομάστηκαν «Α», «Β», «Χ» και «Υ» από εμπρός προς τα πίσω,   και μεταφέρθηκαν 120 βλήματα για κάθε πυροβόλο.

Παραπομπές

Hood
Βρετανικά πολεμικά πλοία του Α' Παγκοσμίου Πολέμου